UZAICINĀJUMS
Sabiedrība ar ierobežotu atbildību “Daugavpils dzīvokļu un komunālās saimniecības uzņēmums” aicina potenciālos pretendentus piedalīties cenu aptaujā 
Daudzdzīvokļu dzīvojamo māju pagaidu energosertifikātu izstrāde bēniņu pārseguma siltināšanai
(identifikācijas Nr. SIA DDzKSU 2026/102P)
I. Vispārīgā informācija

1. Uzaicinājuma publicēšanas datums: 2026.gada 5.novembris
2. Pasūtītāja nosaukums, adrese un rekvizīti:
	Pasūtītāja nosaukums
	SIA “Daugavpils dzīvokļu un komunālās saimniecības uzņēmums”

	PVN maksātāja reģistrācijas numurs
	41503002485

	Juridiskā adrese
	Liepājas iela 21, Daugavpils, LV-5417

	Tālruņa Nr.
	80007287

	Elektroniskā pasta adrese
	pasts@ddzksu.lv

	Mājaslapas adrese (URL)
	www.ddzksu.lv

	Kontaktpersona
	iepirkumu speciālists Diāna Ogijenko, 304.kab.

	Tālruņa Nr.
	654 07268

	e-pasta adrese
	diana.ogijenko@ddzksu.lv

	Darbs
	Pirmdiena

Otrdiena

Trešdiena Ceturtdiena
	08.00 – 12.00, 12.45 – 17.00

	
	Piektdiena
	08.00 – 12.00, 13.00 – 16.00

	Kontaktpersona
	RTN būvinženieris Amanda Aleksejeva (ar specifikāciju saistītos jautājumos)

	Tālruņa Nr.
	65434977


3. Iepirkuma metode: Cenu aptauja ir Publisko iepirkumu likumā nereglamentētais iepirkums (Pasūtītājs nepiemēro Publisko iepirkumu likumā noteiktās iepirkuma procedūras, jo paredzamā līgumcena ir līdz EUR 10000.00 bez PVN).
4. Zemsliekšņa iepirkums ir veikts saistībā ar pakalpojuma sniegšanas nepieciešamību un saskaņā ar Iepirkuma plānu 2026.gadam.
5. Piedāvājumu iesniegšanas vieta: pa pastu, personīgi SIA “Daugavpils dzīvokļu un komunālās saimniecības uzņēmums”, Liepājas ielā 21, Daugavpilī, pie administratora (1.stāvā) vai uz e-pastu diana.ogijenko@ddzksu.lv ar drošu elektronisko parakstu un laika zīmogu.

6. Piedāvājuma iesniegšanas termiņš: līdz 2026.gada 13.novembrim, plkst. 13:00.
7. Cenu aptaujas rezultāti tiks publicēti Pasūtītāja mājaslapā www.ddzksu.lv.
8. Pretendentiem ir pastāvīgi jāseko līdzi aktuālajai informācijai mājaslapā par konkrēto iepirkumu. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.

II. Iepirkuma priekšmets

9. Iepirkuma priekšmets: Daudzdzīvokļu dzīvojamo māju pagaidu energosertifikātu izstrāde bēniņu pārseguma siltināšanai. Iepirkuma priekšmeta apjoms un apraksts noteikts tehniskajā specifikācijā (darba uzdevumā) (1.pielikums).
10. Iepirkuma priekšmets nav sadalīts daļās.
11. Paredzamā līgumcena eiro bez PVN: līdz 9999.00 EUR (deviņi tūkstoši deviņi simti deviņdesmit deviņi eiro).
12. Iepirkuma līgumu slēdz pēc tam, kad pieņemts lēmums par uzvarētāju.
13. Paredzamais līguma izpildes termiņš: paredzēts iepirkuma tehniskajā specifikācijā  (1.pielikums).

III. Piedāvājuma noformēšana
14. Piedāvājumam jāatbilst tehniskajai specifikācijai (Pielikums Nr.1).

15. Piedāvājumu jāsagatavo saskaņā ar pievienoto piedāvājuma formu (Pielikums Nr.2).

16. Pasūtītājs neparedz piedāvājumu atsaukšanu un grozīšanu. Pretējā gadījumā Pasūtītājs neatver un neizskata pretendenta piedāvājumus.
17. Piedāvājumam jābūt spēkā vismaz 180 (simt astoņdesmit) dienas no piedāvājuma iesniegšanas termiņa beigām.

18. Līguma slēgšanas tiesības tiks piešķirtas pretendentam, kurš būs iesniedzis cenu aptaujas prasībām atbilstošu piedāvājumu ar viszemāko kopēju cenu (EUR bez PVN).

19. Visiem pretendenta sagatavotajiem dokumentiem un to atvasinājumiem ir jābūt noformētiem Ministru kabineta 2018.gada 4.septembra noteikumu Nr.558 “Dokumentu izstrādāšanas un noformēšanas kārtība” noteiktajā kārtībā. Iesniedzot piedāvājumu, pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums vai pieteikums ir cauršūts vai caurauklots.
20. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 “Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.
21. Piedāvājums jāparaksta pretendenta paraksttiesīgai personai. Ja piedāvājumu paraksta pretendenta pilnvarota persona, pretendenta piedāvājumam pievieno attiecīgo pilnvaru.
22. Elektroniskā veidā iesniegtie piedāvājumi, kuri nav parakstīti ar drošu elektronisko parakstu un laika zīmogu, atzīstami par neiesniegtiem un netiek izskatīti.
23. Ja piedāvājumu iesniedz drukātā veidā, tad vienā eksemplārā, lapas cauršūtas, numurētas un aizzīmogotas. Piedāvājums ir jāiesniedz aizlīmētā aploksnē.
24. Pretendents nav tiesīgs iesniegt piedāvājumu variantus.
25. Ja attiecībā uz iepirkuma priekšmetu nepieciešams ievērot komercnoslēpumu, pretendents to norāda savā piedāvājumā.
IV. Prasības pretendentiem un iesniedzamā informācija, kas nepieciešama, lai novērtētu pretendentu
26. Pasūtītājs var izslēgt pretendentu no dalības iepirkumā jebkurā no šādiem gadījumiem:

· Pretendentam ir pasludināts maksātnespējas process, apturēta vai pārtraukta tā saimnieciskā darbība, uzsākta tiesvedība par tā bankrotu vai līdz līguma izpildes paredzamajam beigu termiņam tas būs likvidēts;

· Pretendentam uz piedāvājuma iesniegšanas dienu un dienā, kad pieņemts lēmums par iespējamu Līguma slēgšanas tiesību piešķiršanu, ir VID administrēto nodokļu (nodevu) parādi, kas kopsummā pārsniedz 150 eiro;

· Pretendents ir sniedzis nepatiesu informāciju vai vispār nav sniedzis pieprasīto informāciju;
· Ja tiek konstatēts, ka finanšu-tehniskais piedāvājums ir neatbilstoši noformēts vai iesniegts pēc piedāvājuma iesniegšanai paredzēta laika notecējuma. Ja Pretendents piedāvājuma datu aizsardzībai izmantot papildu šifrēšanu (lai piedāvājumā iekļautā informācija nebūtu pieejama līdz piedāvājumu atvēršanas brīdim), tādā gadījumā pretendentam ne vēlāk kā 5 minūšu laikā pēc noteiktā Piedāvājumu iesniegšanas termiņa beigām jāiesniedz derīga elektroniska atslēga un parole šifrētā dokumenta atvēršanai.
27. Pretendentam jābūt reģistrētam normatīvajos aktos noteiktajā kārtībā Komercreģistrā vai līdzvērtīgā reģistrā ārvalstīs. Informāciju par Latvijas Republikā reģistrētu pretendenta un pretendenta speciālistu reģistrāciju Latvijas Republikas Būvkomersantu reģistrā, iepirkuma komisija iegūs būvniecības informācijas sistēmas publiski pieejamā datubāzē www.bis.gov.lv.
28. Iesniedzamie dokumenti dalībai iepirkumā:
28.1. Finanšu-tehniskais piedāvājums (2.pielikums) iesniedzams atbilstoši darba uzdevumam. Cena jānorāda eiro un tajā jāietver iepirkuma priekšmeta cena, normatīvajos aktos paredzētie nodokļi un visas izmaksas, kas saistītas ar uzdevuma izpildi. Izmaksas jānorāda EUR bez PVN;
28.2. Pretendents nodrošina kvalificētu speciālistu piesaisti līguma izpildei. Pretendents piesaista speciālistu vismaz šajā jomā: neatkarīgs eksperts ēku energoefektivitātes jomā;
28.3. Pretendenta speciālistu profesionālo kompetenci apliecinošo dokumentu kopijas kas saskaņā ar esošajiem normatīvajiem aktiem nepieciešami tehniskajā specifikācijā (darba uzdevumā) noteikto darbu veikšanai, ja informācija nav publiski pieejama un pārbaudāma;
28.4. Pretendents pievieno katra speciālista rakstisku apliecinājumu par piekrišanu piedalīties iepirkuma līguma izpildē (brīvā formā);
28.5. Pretendenta rakstisks apliecinājums, ka pretendenta speciālistam ir pieredze iepirkuma priekšmetā minēto pakalpojumu sniegšanā ar informāciju par būtiskākiem sniegtajiem pakalpojumiem iepriekšējo triju gadu laikā vai īsākā laika periodā, ja pretendents ir dibināts vēlāk: tika veikti vismaz 3 (trīs) dzīvojamo ēku energoauditi. Aprakstā norādīt pasūtītāju, izpildītāju, īsu līguma priekšmeta aprakstu, līguma izpildes gadu vai laikposmu, līguma summu un kontaktpersonu, kā arī norādīt vai pakalpojums ir pienācīgi pabeigts. Informāciju par veiktajām darbiem, kas raksturo prasīto pieredzi ierakstīt zemāk esošajā tabulā (atsevišķā piedāvājuma lapā):
	Nr. p.k.
	Pasūtītāja nosaukums, tālrunis
	Līguma darbības termiņš
	Līgumcena (bez PVN)
	Līguma īss raksturojums (priekšmets)


28.6. Objekta apsekošanas akts iesniedzams atbilstoši darba uzdevumam, saskaņā ar uzaicinājuma 3.pielikumu. 
V. Piedāvājumu vērtēšana un lēmumu pieņemšana
29. Komisija piedāvājumu vērtēšanu veic slēgtās sēdēs šādos posmos:

· pirms pretendentu iesniegto piedāvājumu vērtēšanas, iepirkumu komisija pārbauda, vai uz pretendentiem nav attiecināmi izslēgšanas nosacījumi;

· finanšu piedāvājumu atbilstības pārbaude tehniskās specifikācijas prasībām;

· finanšu piedāvājumu vērtēšana;

· komisija izvēlas piedāvājumu, kas atbilst uzaicinājumā noteiktajām prasībām un piedāvājuma izvēles kritērijam un nosaka pretendentu, kuram piešķiramas līgumu slēgšanas tiesības. 

30. Konstatējot piedāvājuma neatbilstību kādai no prasībām, komisijai ir tiesības izslēgt pretendentu no turpmākas dalības iepirkumā.

31. Katrā vērtēšanas posmā vērtē tikai to pretendentu piedāvājumus, kuri nav noraidīti iepriekšējā vērtēšanas posmā.

32. Komisijai ir tiesības pieprasīt paskaidrojošu informāciju par iesniegto piedāvājumu, ja tas nepieciešams piedāvājuma vērtēšanai un salīdzināšanai.

33. Par uzvarētāju komisija atzīst pretendentu, kura piedāvājums atbilst uzaicinājumā noteiktajām prasībām, ir ar viszemāko cenu un attiecībā uz kuru nav iestājies neviens no izslēgšanas nosacījumiem.

34. Izraudzītajam pretendentam 5 (piecu) kalendāro dienu laikā no iepirkuma līguma saņemšanas dienas jāparaksta tas un jānogādā atpakaļ pasūtītājam uz juridisko adresi. Pēc šī termiņa notecējuma pasūtītājs ir tiesīgs noslēgt iepirkuma līgumu ar nākamo pretendentu, vai arī pārtraukt tirgus izpētes procedūru, neizvēloties nevienu piedāvājumu. 

35. Komisija pieņem lēmumu par cenu aptaujas procedūras izbeigšanu, ja nav iesniegti piedāvājumi vai iesniegtie piedāvājumi neatbilst uzaicinājumā noteiktajām prasībām.

36. Komisija var pieņemt lēmumu par cenu aptaujas procedūras pārtraukšanu, ja tam ir objektīvs pamatojums.
37. Gadījumā, ja tiks iesniegti pretendentu atbilstoši iepirkuma noteiktajām prasībām piedāvājumi ar vienādām vērtējamām cenām, līguma slēgšanas tiesības tiks piešķirtas pretendentam, kuram ir lielākā pieredze iepirkuma priekšmetā minēto pakalpojumu sniegšanā.
Pielikumā: 1. Tehniskā specifikācija/darba uzdevums;

2. Finanšu-tehniskais piedāvājums (veidne);

3. Objekta apsekošanas akts.
iepirkumu speciālists 






Diāna Ogijenko
1.pielikums

piedāvājuma iesniegšanai

iepirkuma ID Nr. SIA DDzKSU 2026/102P
TEHNISKĀ SPECIFIKĀCIJA
Daudzdzīvokļu dzīvojamo māju pagaidu energosertifikātu izstrāde bēniņu pārseguma siltināšanai
	1.
	Pakalpojuma nosaukums
	Daudzdzīvokļu dzīvojamo māju pagaidu energosertifikātu izstrāde bēniņu pārseguma siltināšanai.

	2.
	Būves grupa 
	II; III (MK 2014.g. 19. augusta noteikumi Nr.500 “Vispārīgie būvnoteikumi”)

	3.
	Pasūtītājs 
	SIA “Daugavpils dzīvokļu un komunālās saimniecības uzņēmums” 

(SIA “DDzKSU”)

	4.
	Pasūtītāja atbildīgie pārstāvji 
	SIA “DDzKSU” RTN būvinženieris Nadežda Gaļimska, tālr.: 654-07272,

e-pasts: nadezda.galimska@ddzksu.lv
SIA “DDzKSU” RTN būvinženieris Amanda Aleksejeva, tālr.: 654-34977,

e-pasts: amanda.aleksejeva@ddzksu.lv
SIA “DDzKSU” RTN būvinženieris Irīna Krapunova, tālr.:27026265,

e-pasts: irina.krapunova@ddzksu.lv
SIA “DDzKSU” RTN būvinženieris Alīna Jasjukjaņeca, tālr.: 654-34977,

e-pasts: alina.jasjukjaneca@ddzksu.lv
SIA “DDzKSU” RTN būvinženieris Irina Komar, tālr.:27021214,

e-pasts: irina.komar@ddzksu.lv

	5.
	Normatīvie akti
	Pakalpojums jāizpilda atbilstoši Latvijas Republikā spēkā esošajiem normatīvajiem aktiem, tai skaitā:
• Ēku energoefektivitātes likumam;
• MK 08.04.2021. noteikumiem Nr. 222 “Ēku energoefektivitātes aprēķina metodes un ēku energosertifikācijas noteikumi”;
• MK 21.08.2018. noteikumiem Nr. 531 “Noteikumi par neatkarīgu ekspertu kompetences novērtēšanu un profesionālās darbības uzraudzību ēku energoefektivitātes jomā”;
• MK 02.09.2014. noteikumiem Nr. 529 “Ēku būvnoteikumi”;
• LBN 002-19 “Ēku norobežojošo konstrukciju siltumtehnika”;
• citiem piemērojamiem normatīvajiem aktiem.

	6.
	Darbu apjoms 
	1. Ēkas apsekošana un dokumentācijas izvērtēšana:

• Iepazīties ar Pasūtītāja iesniegto būvniecības ieceres dokumentāciju, ēkas tehnisko dokumentāciju un pieejamajiem energoefektivitātes datiem.
• Apsekot ēku un bēniņu pārsegumu, nosakot aprēķinam nepieciešamos konstrukciju raksturlielumus un pārseguma platību.
• Jau siltinātām ēkām izvērtēt faktiski īstenoto risinājumu atbilstību būvniecības ieceres dokumentācijai, izmantojot izpilddokumentāciju un materiālu datus.
• Veikt apsekojuma fotofiksāciju.
2. Energoefektivitātes aprēķini:
• Veikt ēkas energoefektivitātes aprēķinu saskaņā ar MK noteikumiem Nr. 222, izmantojot projektētos vai faktiski īstenotos siltināšanas risinājumus.
• Noteikt bēniņu pārseguma siltumcaurlaidības koeficientu U, W/(m²·K), pirms un pēc siltināšanas un izvērtēt atbilstību LBN 002-19 prasībām.
• Noteikt ēkas aprēķinātos energoefektivitātes rādītājus un energoefektivitātes klasi pēc siltināšanas.
• Ja bēniņu pārseguma siltināšanas būvniecības ieceres dokumentācija nav izstrādāta, aprēķinu veic, pieņemot siltināšanas risinājumu, kas nodrošina LBN 002-19 noteikto siltumcaurlaidības koeficienta vērtību, un pieņemtos parametrus saskaņo ar Pasūtītāju.
3. Pagaidu energosertifikāta sagatavošana un reģistrācija:
• Sagatavot pagaidu energosertifikātu un normatīvajos aktos noteiktos pielikumus atbilstoši MK noteikumiem Nr. 222.
• Reģistrēt pagaidu energosertifikātu BIS; ēkām, kurās būvdarbi pabeigti, nodrošināt tā atbilstību faktiski īstenotajiem pasākumiem.

	7.
	Izstrādājamie dokumenti
	Izpildītājs par katru ēku atsevišķi sagatavo un nodod Pasūtītājam:
1. Ēkas pagaidu energosertifikāts, kas reģistrēts BIS, ar normatīvajos aktos noteiktajiem pielikumiem.
2. Energoefektivitātes aprēķinos izmantoto ievaddatu apkopojums, norādot datu iegūšanas veidu un avotu atbilstoši MK noteikumu Nr. 222 prasībām.
3. Bēniņu pārseguma siltumtehniskais aprēķins, norādot izmantotos konstrukcijas raksturlielumus un siltumcaurlaidības koeficientu (U).
4. Ēkas un bēniņu pārseguma apsekojuma fotofiksācija ar īsiem paskaidrojumiem.
Izpildītājs par saviem līdzekļiem novērš Pasūtītāja konstatētās kļūdas un neatbilstības, ja tās radušās Izpildītāja darbības rezultātā.

	8.
	Pagaidu energosertifikāta mērķis 


	Saskaņā ar Ēku energoefektivitātes likumu un MK noteikumiem Nr. 222 veikt daudzdzīvokļu dzīvojamo māju energoefektivitātes novērtējumu, ņemot vērā būvniecības ieceres dokumentācijā paredzētos vai faktiski īstenotos bēniņu pārseguma siltināšanas risinājumus, un izstrādāt ēku pagaidu energosertifikātus ar normatīvajos aktos noteiktajiem pielikumiem, nodrošinot to reģistrāciju BIS. Ēkām, kurās siltināšanas darbi jau pabeigti, novērtējumā ņemt vērā faktiski izbūvētās konstrukcijas un izpilddokumentāciju.

	9.
	Neatkarīgā eksperta kvalifikācijas prasības
	1.Pretendentam līguma izpildē jānodrošina neatkarīgs eksperts ēku energoefektivitātes jomā, kuram ir spēkā esošs kompetenci apliecinošs sertifikāts, kas dod tiesības veikt ēku energoefektivitātes novērtēšanu un izsniegt ēku pagaidu energosertifikātus atbilstoši MK noteikumu Nr. 531 prasībām.
2. Sertifikātam jābūt reģistrētam BIS, un tā darbība nedrīkst būt apturēta vai izbeigta.
3. Pretendents norāda iesaistītā eksperta vārdu, uzvārdu un sertifikāta numuru. Pasūtītājs pārbauda sertifikāta spēkā esamību un darbības jomu BIS.

	10.
	Darbu izpildes gaitas saskaņojumi
	1. Izpildītājs pirms ēkas apsekošanas saskaņo ar kādu no 4. punktā minētajiem Pasūtītāja atbildīgajiem pārstāvjiem apsekošanas datumu un laiku un informē par nepieciešamo piekļuvi telpām un konstrukcijām.
2. Pasūtītājs savas kompetences ietvaros organizē piekļuvi ēkas koplietošanas telpām, tai skaitā bēniņiem.
3. Ja nepieciešama piekļuve dzīvokļu īpašumiem vai citām trešo personu lietošanā esošām telpām, Izpildītājs savlaicīgi informē Pasūtītāju. Piekļuves kārtību Puses saskaņo atsevišķi.

	11.
	Pagaidu energosertifikātu nodošana
	1. Izpildītājs katrai dzīvojamajai mājai sagatavo pagaidu energosertifikātu ar normatīvajos aktos noteiktajiem pielikumiem un reģistrē to BIS.
2. Pasūtītājam nodod vienu pagaidu energosertifikāta eksemplāru ar pielikumiem papīra formātā, kā arī elektroniski - sertifikātu ar pielikumiem PDF formātā un ievaddatus ar aprēķinu dokumentāciju pārbaudāmā formātā.
3. Elektroniskos dokumentus nosūta uz rtd@ddzksu.lv, norādot ēkas adresi, pagaidu energosertifikāta numuru un reģistrācijas datumu BIS.

4. Pasūtītājs 10 (desmit) darba dienu laikā no dokumentu saņemšanas tos pārbauda un paraksta pieņemšanas-nodošanas aktu par attiecīgo objektu vai rakstiski iesniedz Izpildītājam motivētas pretenzijas. Izpildītājs konstatētās nepilnības novērš 5 (piecu) darba dienu laikā no pretenzijas saņemšanas, ja nepieciešams, veicot labojumus BIS, un atkārtoti iesniedz dokumentus pārbaudei. Pakalpojums par attiecīgo objektu uzskatāms par izpildītu ar pieņemšanas–nodošanas akta abpusēju parakstīšanu.

	12.
	Pasūtītāja izsniedzamā dokumentācija un informācija
	Pēc līguma noslēgšanas Pasūtītājs nodod Izpildītājam tā rīcībā esošo dokumentāciju un informāciju, tai skaitā:
1. Dzīvojamo māju inventarizācijas lietas un stāvu plānus.
2. Bēniņu pārseguma siltināšanas būvniecības ieceres dokumentāciju (paskaidrojuma rakstu vai būvprojektu), ja izstrādāta.
3. Esošos ēku energosertifikātus un saistītos novērtējuma dokumentus, ja pieejami.
4. Jau siltinātām ēkām pieejamo izpilddokumentāciju, tostarp segto darbu aktus.

	13.
	Darbu izpildes laiks
	1. Pakalpojuma izpildes termiņš visām 1. pielikumā norādītajām dzīvojamajām mājām ir 120 (simts divdesmit) kalendāras dienas no līguma spēkā stāšanās dienas.

2. Objektiem, kuriem 1. pielikumā noteikta 1. vai 2. prioritātes pakāpe, pagaidu energosertifikātu izstrādi un reģistrāciju BIS nodrošina attiecīgi 30 (trīsdesmit) vai 60 (sešdesmit) darba dienu laikā no līguma spēkā stāšanās dienas. 3. prioritātes pakāpes objektiem piemēro 13.1. apakšpunktā noteikto termiņu.

3. Ja nepieciešamie dokumenti nav Pasūtītāja rīcībā un tos nav iespējams iegūt apsekošanas laikā, Puses vienojas par attiecīgā objekta termiņa precizēšanu, nemainot pārējo objektu termiņus.

4. Līguma darbības termiņš ir 120 (simts divdesmit) kalendāras dienas no līguma spēkā stāšanās dienas.

	14.
	Pielikums
	Dzīvojamo māju adrešu saraksts ar katra objekta prioritātes pakāpi un būvniecības stadiju ir norādīts 1.Pielikumā (pievienots kā atsevišķs iepirkuma dokuments).


2.pielikums

piedāvājuma iesniegšanai

Iepirkuma ID Nr. SIA DDzKSU 2026/102P
FINANŠU-TEHNISKAIS PIEDĀVĀJUMS

(veidne)
“Daudzdzīvokļu dzīvojamo māju pagaidu energosertifikātu izstrāde bēniņu pārseguma siltināšanai”,

identifikācijas Nr. SIA DDzKSU 2026/102P
	Iesniedzams:
	Sabiedrība ar ierobežotu atbildību “Daugavpils dzīvokļu un komunālās saimniecības uzņēmums”, reģ.Nr.41503002485, Liepājas iela 21, Daugavpils, LV-5417.

	Pretendenta nosaukums:
	

	Reģistrācijas Nr.:
	

	Adrese:
	

	Kontaktpersonas, kura koordinēs ar līguma izpildi saistītus jautājumus vārds, uzvārds, amats, tālrunis:
	

	Tālrunis un/ vai e-pasts pasūtījuma veikšanai:
	

	Bankas nosaukums, filiāle:
	

	Bankas kods:
	

	Norēķinu konts:
	

	Personas, kas paraksta, pilnvarojums, amats, vārds, uzvārds:
	


Iepazinušies ar cenu aptaujas “Daudzdzīvokļu dzīvojamo māju pagaidu energosertifikātu izstrāde bēniņu pārseguma siltināšanai”, ID Nr. SIA DDzKSU 2026/102P, prasībām, piedāvājam, ievērojot darba uzdevumā noteiktas prasības un Latvijas Republikas normatīvos aktus attiecīgajā jomā, veikt darba uzdevumu par šādu summu:
	Nr.
	Darba uzdevuma nosaukums (objekts, adrese|)
	Līgumcena euro
bez PVN

	1.
	Vienības ielā 40, Daugavpilī
	

	2.
	18.novembra ielā 319B, Daugavpilī
	

	3.
	Cialkovska ielā 3, Daugavpilī
	

	4.
	Kandavas ielā 23, Daugavpilī
	

	5.
	Lāčplēša ielā 3, Daugavpilī
	

	6.
	Zeļinska ielā 15, Daugavpilī
	

	7.
	Aleksandra ielā 6, Daugavpilī
	

	8.
	Varšavas ielā 1, Daugavpilī
	

	9.
	Butļerova ielā 8, Daugavpilī
	

	10.
	Saules ielā 57, Daugavpilī
	

	11.
	Cietokšņa ielā 34, Daugavpilī
	

	12.
	Imantas ielā 44, Daugavpilī
	

	13.
	Lāčplēša ielā 36/38, Daugavpilī
	

	14.
	Jātnieku ielā 76, Daugavpilī
	

	15.
	Sporta ielā 2, Daugavpilī
	

	16.
	Jātnieku ielā 81, Daugavpilī
	

	17.
	Jātnieku ielā 68, Daugavpilī
	

	18.
	Viršu ielā 50, Daugavpilī
	

	19.
	Zeļinska ielā 3, Daugavpilī
	

	20.
	Cēsu ielā 22, Daugavpilī
	

	21.
	Jātnieku ielā 80, Daugavpilī
	

	22.
	Jātnieku ielā 86, Daugavpilī
	

	23.
	Liepājas ielā 17, Daugavpilī
	

	Kopā bez PVN
	

	PVN 21%
	

	Līgumcena ar PVN
	


Pretendents apliecina, ka:

· Nekādā veidā neesam ieinteresēti nevienā citā piedāvājumā, kas iesniegts šajā iepirkumā;
· Visa sniegtā informācija ir pilnīga un patiesa;
· Nav tādu apstākļu, kuri liegtu mums piedalīties iepirkumā un izpildīt tehniskajā specifikācijā norādītās prasības;
· Neizpaudīs energoaudita laikā iegūto informāciju trešajām personām, izņemot atbildīgajām institūcijām, ja tas veic energoefektivitātes monitoringu;

· Piekrīt visiem nolikuma, tehniskajā specifikācijā (darba uzdevumā) nosacījumiem;

· Piedāvājuma summā iekļautas visas pretendenta paredzamās izmaksas un visi normatīvajos aktos paredzētie nodokļi un nodevas (izņemot PVN), kas nepieciešami kvalitatīvai pakalpojumu izpildei.

	Vārds, uzvārds, amats
	

	Paraksts 
	

	Datums
	


3.pielikums

piedāvājuma iesniegšanai

Iepirkuma ID Nr. SIA DDzKSU 2026/102P

Objekta apsekošanas AKTS
“Daudzdzīvokļu dzīvojamo māju pagaidu energosertifikātu izstrāde bēniņu pārseguma siltināšanai”,
identifikācijas Nr. SIA DDzKSU 2026/102P
Pasūtītājs: SIA “Daugavpils dzīvokļu un komunālās saimniecības uzņēmums” 

Būvuzņēmējs: ____„________________”, reģ.Nr.________________________ 

Pretendenta pārstāvis ar savu parakstu apliecina, ka: 

1) tika veikta apsekošana; 

2) darbu sastāvs un apjoms ir skaidrs un pietiekošs kvalitatīviem darbiem; 

3) piedāvātajā cenā tiks iekļauti visi izdevumi, kas ir nepieciešami kvalitatīvai darbu izpildei objektā (-os); 

4) iebildumu par darbu apjomu nav.

	Objekta adrese
	Datums (dd.mm.gg.)
	Pretendenta pārstāvis (vārds, uzvārds, paraksts)
	SIA “DDzKSU” pārstāvis (vārds, uzvārds, paraksts)

	Vienības ielā 40, Daugavpilī
	
	
	

	18.novembra ielā 319B, Daugavpilī
	
	
	

	Cialkovska ielā 3, Daugavpilī
	
	
	

	Kandavas ielā 23, Daugavpilī
	
	
	

	Lāčplēša ielā 3, Daugavpilī
	
	
	

	Zeļinska ielā 15, Daugavpilī
	
	
	

	Aleksandra ielā 6, Daugavpilī
	
	
	

	Varšavas ielā 1, Daugavpilī
	
	
	

	Butļerova ielā 8, Daugavpilī
	
	
	

	Saules ielā 57, Daugavpilī
	
	
	

	Cietokšņa ielā 34, Daugavpilī
	
	
	

	Imantas ielā 44, Daugavpilī
	
	
	

	Lāčplēša ielā 36/38, Daugavpilī
	
	
	

	Jātnieku ielā 76, Daugavpilī
	
	
	

	Sporta ielā 2, Daugavpilī
	
	
	

	Jātnieku ielā 81, Daugavpilī
	
	
	

	Jātnieku ielā 68, Daugavpilī
	
	
	

	Viršu ielā 50, Daugavpilī
	
	
	

	Zeļinska ielā 3, Daugavpilī
	
	
	

	Cēsu ielā 22, Daugavpilī
	
	
	

	Jātnieku ielā 80, Daugavpilī
	
	
	

	Jātnieku ielā 86, Daugavpilī
	
	
	

	Liepājas ielā 17, Daugavpilī

